Guvernul republicii moldova

H O T Ă R Â R E

Nr. \_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_

privind modificarea Hotărârii Guvernului nr. 828/2013 pentru aprobarea Metodologiei cu privire la evaluarea rețelelor de gaze naturale, proprietate publică

În temeiul Legii nr. 989/2002 cu privire la activitatea de evaluare (Monitorul Oficial al Republicii Moldova, 2002, nr.102, art. 773) și Hotărârii Parlamentului nr. 39/2023 privind rezultatele audierii Raportul auditului conformității asupra cheltuielilor şi investițiilor capitale la întreprinderile de gaze naturale cărora le-au fost impuse obligații de serviciu public, precum şi la întreprinderile înrudite, astfel cum sunt definite în [Legea nr.108/2016](lex:LPLP20160527108) cu privire la gazele naturale, inclusiv la cele deţinute indirect, Guvernul

**HOTĂRĂŞTE:**

1. Hotărârea Guvernului nr. 828/2013pentru aprobarea Metodologiei cu privire la evaluarea reţelelor de gaze naturale, proprietate publică, cu modificările şi completările ulterioare, se modifică după cum urmează:
2. În denumirea Hotărârii și pe întreg textul acesteia, după cuvintele: „proprietate publică” se completează cu textul: „ , din proprietatea terţilor şi fără proprietar”;
3. La pct. 2al Hotărârii,textul:„Ministerul Economiei și Infrastructurii” se substituie cu textul „Ministerul Energiei”;
4. Metodologia cu privire la evaluarea reţelelor de gaze naturale, proprietate publică, aprobată Hotărârea Guvernului nr. 828/2013, se modifică după cum urmează:
5. În denumirea Metodologiei și pe întreg textul acesteia, după cuvintele: „proprietate publică” se completează cu textul: „ , din proprietatea terţilor şi fără proprietar”, cu excepția cazurilor în care modificările ce urmează stabilesc altfel;
6. Pct. 3 va avea următorul cuprins:

„3. Valoarea de piaţă estimată în urma evaluării reţelelor de gaze naturale, proprietate publică, din proprietatea terţilor şi fără proprietar, determinată conform prezentei Metodologii, se va utiliza în scopuri financiar-contabile”;

1. Pct. 4 se completează cu o noțiune nouă, care va avea următorul cuprins:

„***rețele de gaze naturale din proprietatea terților*** – rețele de gaze naturale construite din contribuțiile financiare ale persoanelor fizice și/sau juridice care nu reprezintă întreprinderi de gaze naturale”;

1. Pct. 5 se completează cu o nouă literă cu următorul cuprins:

„c) abordarea prin metoda veniturilor”;

1. Se completează cu punctul 111 cu următorul cuprins:

„111. Abordarea prin metoda veniturilor se bazează pe estimarea valorii prin metoda actualizării veniturilor operaționale nete pe durata de utilizare rămasă a rețelei de gaze naturale. Durata maximă de utilizare se consideră durata stabilită conform coloanei 4 din Anexa la Catalogul mijloacelor fixe, aprobat prin Hotărârea Guvernului nr. 941/2020”;

1. La pct. 12, după cuvintele „prin cost” textul: „cît şi abordarea de piață” se substituie cu textul: „ , abordarea de piaţă, cât şi abordarea prin metoda veniturilor”;
2. La pct. 16, textul: „Acest patrimoniu public constă” se substituie cu textul: „Activele supuse evaluării sunt constituite”;
3. La pct. 17:

a) lit. c) va avea următorul cuprins:

„c) informaţia detaliată privind reţelele de gaze naturale, proprietate publică, din proprietatea terţilor şi fără proprietar, întocmită ca urmare a inventarierii acestora conform prevederilor Regulamentului privind inventarierea rețelelor de gaze naturale proprietate publică, din proprietatea terţilor şi fără proprietar, aprobat de Guvern”;

b) la lit. f) textul: „Ministerul Economiei și Infrastructurii” se substituie cu textul: „autoritățile publice centrale de specialitate”;

c) la lit. n) textul: „aprobate de Ministerul Economiei și Infrastructurii” se exclude;

1. Pct. 18 se completează cu litera c) cu următorul cuprins:

„c) metoda veniturilor”;

1. La pct. 19 cuvintele: „proprietate publică” se exclud;
2. La pct. 27 cuvintele „proprietate publică” se substituie cu cuvintele „supuse evaluării”;
3. Metodologia se completează cu o nouă secțiune cu următorul conținut:

„ Secţiunea 3

Metoda veniturilor

301. Determinarea valorii rețelelor de gaze naturale prin metoda veniturilor se bazează pe estimarea valorii acestora în baza Venitului Actualizat, ce poate fi generat prin exploatarea comercială a rețelelor respective.

302. Venitul actualizat se va determina luând în considerare volumele de gaze naturale efectiv livrate prin rețelele respective de către operatorii de sistem, care desfășoară activitate licențiată pe teritoriul respectiv.

303. Calcularea venitul actualizat (în continuare – VA), se determină conform formulei:

unde:

*r* – rata de actualizare (se va considera egală cu rata reglementată a rentabilității imobilizărilor corporale și necorporale*,* inclusă în tariful în vigoare pentru serviciul de distribuție sau de transport al gazelor naturale, după caz);

*n* – durata de utilizare a rețelei de gaze naturale (se determină conform Catalogului mijloacelor fixe, aprobat prin Hotărârea Guvernului nr. 941/2020);   
 *CFi* – încasările la sfârșitul anului *i*, care rezultă din utilizarea rețelei respective de către operatorul de sistem;

Valoarea*CFi* se determină conform următoarei formule:

*CFi* = *Vmed* .*T*.*Ni*

unde:   
*Vmed*– consumul mediu anual de gaze naturale pentru ultimii 5 ani, conform datelor prezentate de operatorul sistemului de distribuție autorizat în teritoriul respectiv;  
            *T* – tariful reglementat în vigoare pentru serviciul de distribuție sau de transport al gazelor naturale pentru operatorul sistemului de distribuție din teritoriul autorizat respectiv sau al operatorului sistemului de transport, în funcție de caz;   
            *Ni*– numărul de consumatori în anul *i*. Pentru primul an de calcul al *CFi*, numărul consumatorilor finali se va considera conform datelor efective, prezentate de operatorul sistemului de transport sau de distribuție autorizat în teritoriul respectiv, iar pentru următorii ani se va considera că numărul de consumatori va rămâne neschimbat pe durata de utilizare a rețelei de gaze respective.”

1. Pct. 46 se completează la început cu următoarea propoziție: „Evaluarea rețelelor se va realiza de către evaluatori, titulari ai certificatelor de calificare a evaluatorilor bunurilor imobile, eliberate în modul stabilit de legislaţia în vigoare.”;
2. Se completează cu punctul 471 cu următorul cuprins:

„471. În procesul de reconciliere a rezultatelor evaluării, evaluatorul va determina mărimea valorii finale a obiectului evaluării. Dacă valoarea obiectului evaluării, obţinută prin metoda veniturilor, este mai mică decât valoarea obţinută prin metoda costurilor, valoarea finală nu va fi mai mare decât rezultatul obţinut prin metoda veniturilor.”

1. Pct. 48 textul: „Ministerul Economiei și Infrastructurii (beneficiarul serviciului de evaluare)” și „beneficiarului serviciului de evaluare” se substituie cu textul „Ministerul Energiei”, iar cuvintele „şi legalizat” se exclud.

|  |  |
| --- | --- |
| **PRIM-MINISTRU** | **Dorin RECEAN** |
|  |  |
| **Contrasemnează:** |  |
| Ministrul energiei | Dorin JUNGHIETU |